|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

JAV prieštechnikinis šautuvas Barrett M82
**Prieštechnikinis šautuvas** (angl. *anti-materiel rifle*), kitaip dar *didelio kalibro snaiperinis šautuvas* (rus. *крупнокалиберная снайперская винтовка*) – šautuvas, skirtas nešarvuotai ir lengvai šarvuotai karinei technikai naikinti, paprastai turintis optinį taikiklį. Gyvajai jėgai naikinti naudojamas retai. Plačiai naudojami priešsnaiperinei kovai, priešo snaiperiams naikinti. 

Dažnai manoma, kad terminai *anti-materiel rifle* ('prieštechnikinis šautuvas') ir *didelio kalibro snaiperinis šautuvas* reiškia tą patį, tačiau taip nėra. Pvz. Antrojo pasaulinio karo laikų prieštankinis šautuvas PTRD-41 priskiriamas prieštechnikiniams šautuvams, bet jis nėra didelio kalibro snaiperinis šautuvas.

Prieštechnikiniai šautuvai savo forma panašūs į šiuolaikinius snaiperinius šautuvus ir neretai naudojami kaip snaiperiniai šautuvai. Tačiau jie turi žymiai galingesnius šovinius, negu reikia kariams neutralizuoti, ir tinka šaudymui didesniais nuotoliais negu įprasti snaiperiniai šautuvai. Paprastai prieštechnikiniai šautuvai naudoja 12,7x99 mm NATO (.50 BMG), 12,7x108 mm, 14,5x114 mm ir net 20 mm šovinius. Didelio kalibro šovinių kulkos gali turėti viduje sprogstamosios (sprogstamosios kulkos) ar padegamosios medžiagos užtaisą (padegamosios kulkos), šarvamušę šerdį (šarvamušės kulkos) ar jų kombinaciją, kaip kad Raufoss Mk211 kulkoje.

Prieštechnikiniai šautuvai ir su jais naudojama įranga yra dideli ir sunkūs, todėl tokį šautuvą naudojantis šaulys paprastai turi vieną ar du pagalbininkus. 

Didelio kalibro šoviniai sukurią didelę atatranką, todėl prieštechnikiniai šautuvai konstruojami šaudyti gulint ar stovint, bet šautuvas pastatomas ant kojelių. Tiek kojelės, tiek laibgalio stabdis leidžia lengviau valdyti šautuvą ir didina taiklumą. Šaudyti 12,7x99 mm NATO ar didesnio kalibro šoviniais stovint ar klūpint bei laikant neatremtą šautuvą labai nepatogu.

Prieštechnikinių šautuvų pirmtakai pasirodė Pirmojo pasaulinio karo metais, kai pasirodė prieštankiniai šautuvai. Dabar jokie šautuvai negali įveikti tankų ar kitų panašiai šarvuotų kovos mašinų šarvų, tačiau prieštechnikiniai šautuvai tinka atakuoti nešarvuotas ar lengvai šarvuotas kovos mašinas, taip pat orlaivius, smulkius laivus, ryšio įrangą, radarus, artilerijos pabūklus, raketų leistuvus ir pan. Prieštechnikiniais šautuvais šie taikiniai naikinami ar gadinami iš pakankamai didelio nuotolio, naudojant palyginti lengvą įrangą ir pigiai.

Prieštechnikinius šautuvus naudoja ne tik priešo technikai ar gyvajai jėgai naikinti, bet ir nesprogusiems šaudmenims saugiai naikinti.

Prieštechnikinių šautuvų sąrašas
--------------------------------

| Šautuvas | Kilmės valstybė | Kalibras |
| --- | --- | --- |
| Steyr HS .50 | Austrijos vėliava Austrija | .50 BMG (12,7x99 mm NATO) |
| Steyr IWS 2000 | Austrijos vėliava Austrija | 15,2 mm Steyr APFSDS |
| Istiglal | Azerbaidžano vėliava Azerbaidžanas | 14,5x114 mm |
| ČZW-127 | Čekijos vėliava Čekija | .50 BMG (12,7x99 mm NATO)12,7x108 mm (.50 Russian) |
| Vidhwansak | Indijos vėliava Indija | 12,7x108 mm (.50 Russian) 14,5x114 mm 20x82 mm |
| Barrett M82A1/M107 | Jungtinių Amerikos Valstijų vėliava Jungtinės Amerikos Valstijos | .50 BMG (12,7x99 mm NATO) |
| Barrett XM109 | Jungtinių Amerikos Valstijų vėliava Jungtinės Amerikos Valstijos | 25x59 mm |
| McMillan Tac-50 | Jungtinių Amerikos Valstijų vėliava Jungtinės Amerikos Valstijos | .50 BMG (12,7x99 mm NATO) |
| Accuracy International AS50 | Jungtinės Karalystės vėliava Jungtinė Karalystė | .50 BMG (12,7x99 mm NATO) |
| Accuracy International AW50 | Jungtinės Karalystės vėliava Jungtinė Karalystė | .50 BMG (12,7x99 mm NATO) |
| Accuracy International AW50F | Jungtinės Karalystės vėliava Jungtinė Karalystė | .50 BMG (12,7x99 mm NATO) |
| AMR-2 | Kinijos vėliava Kinija | 12,7x108 mm (.50 Russian) |
| JS-05 | Kinijos vėliava Kinija | 12,7x108 mm (.50 Russian) |
| JS 12.7 | Kinijos vėliava Kinija | 12,7x108 mm (.50 Russian) |
| LR2A | Kinijos vėliava Kinija | 12,7x108 mm (.50 Russian) |
| Zijiang M99 | Kinijos vėliava Kinija | 12,7x108 mm (.50 Russian) 12,7x99 mm NATO |
| M99B / M06 | Kinijos vėliava Kinija | 12,7x108 mm (.50 Russian) 12,7x99 mm NATO |
| W03 | Kinijos vėliava Kinija | 12,7x108 mm (.50 Russian) |
| RT-20 | Kroatijos vėliava Kroatija | 20x110 mm Hispano |
| Wz. 35 anti-tank rifle | Lenkijos vėliava Lenkija | 7,92 mm DS |
| WKW Wilk | Lenkijos vėliava Lenkija | .50 BMG (12,7x99 mm NATO) |
| Denel NTW-20 | Paragvajaus vėliava Paragvajus | 14,5x114 mm Russian (NTW 14.5)20x83,5 mm (NTW 20)20x110 mm (NTW 20) |
| PGM Hecate II | Prancūzijos vėliava Prancūzija | .50 BMG (12,7x99 mm NATO) |
| KSVK 12,7 | Rusijos vėliava Rusija | 12,7x108 mm (.50 Russian) |
| Zastava M93 Black Arrow | Serbijos vėliava Serbija | .50 BMG (12,7x99 mm NATO) or 12,7x108 mm (.50 Russian) |
| Lahti L-39 | Suomijos vėliava Suomija | 20x138 mm (Solothurn Long) |
| Solothurn S-18/100 | Šveicarijos vėliava Šveicarija | 20x105 mm B |
| Solothurn S-18/1000 | Šveicarijos vėliava Šveicarija | 20x138 mm (Solothurn Long) |
| PTRD-41 | TSRS vėliava TSRS | 14,5x114 mm Russian |
| Kalekalıp Avunya | Turkijos vėliava Turkija | .50 BMG (12,7x99 mm NATO) |
| Gepard anti-materiel rifles | Vengrijos vėliava Vengrija | .50 BMG (12,7x99 mm NATO),12,7x108 mm (.50 Russian)]],14,5x114 mm Russian |
| Mauser 1918 T-Gewehr | Vokietijos imperijos vėliava Vokietijos imperija | 13,2 mm |
|